סונטה בשש עד שמונה ידיים – ביוגרפיה קצרה של יעקב קורי

קורות החיים מתחלקים ל- 6 עד 8 ידיים, כאשר בכל יד או י"ד כ- 14 שנים מהחיים, ולכל תקופה מאפיינים משלה.

**יד ראשונה – ילדות – מיוני 1944 עד אוגוסט 1959**: לידה בקהיר שבמצרים, הורים פולין ואלברט, לימוד קרוא וכתוב בצרפתית וחשבון בגיל 3-4, לימוד מכיתה ב' ב- LYCEE ב-1949. הרגשת זרות, שריפה של קהיר בינואר 1952, הגירה לישראל באוגוסט 1953. לימוד בבית הספר היסודי בכפר אתא - במעברה 1953-1955, בטרום מקצועי (למעשה בבית בגלל הסירוב ללמוד מקצוע) 1955-1957, ולימוד בתיכון בכפר אתא – 1957-1959. חוויית הקריאה של ספרות יפה, מחזות, שירה וספרי עיון וצפיה בסרטי מופת וציורי מופת. ילד מופנם ללא חברה.

**יד שניה – בגרות – מספטמבר 1959 עד דצמבר 1973**: סיום התיכון בחיפה – 1959-1961. ב- 1961-1964 -לימודי כלכלה ומדע המדינה באוניברסיטה העברית בירושלים, וכתחביב: ספרדית, גרמנית, צרפתית, אנגלית, אומנות, פילוסופיה, ספרות, דרמה, שירה, לאדינו ומאוחר יותר גם איטלקית, רוסית ושפות אחרות. עיצוב החוויה האינטלקטואלית בספרות וסרטי מופת, פתיחות למוסיקה קלאסית, להצגות ולאופרות. שירות כקצין כלכלי במטכ"ל בתל אביב 1964-1967, לימודי תואר שני בניהול באינסאד שבפונטנבלו 1967-1968. פתיחות לעולם הגדול: צרפת, גרמניה, ארצות הברית, מסעות עסקים באירופה ואפריקה. פתיחות לחברה, הפיכה לצעיר מוחצן, אהבה עזה ונישואים לרותי ב- 1969, לידת הבן הבכור יוסי ב- 1971. עבודות בתעשיה האווירית ובאלקטרה, אהבת המולדת.

**יד שלישית – בשלות – מינואר 1974 עד אוגוסט 1987**: הולדת אמיר ושירלי. עבודה באלביט בכל התקופה מתפקיד זוטר ועד סמנכ"ל מכירות וכספים עם בטחון עצמי והצלחה כמנהל. עיצוב הקריירה הניהולית והמקצועית. הדגש האינטלקואלי עובר להצגות ברחבי העולם במסעות עסקים ברחבי תבל: בעיקר בארצות הברית, צרפת, גרמניה, בריטניה, פרו, טיוואן, סינגפור ומדינות אחרות. רכישת דירה חדשה בכרמל ובנית בית החלומות בדניה שבחיפה. עיצוב האופי האתי תוך אתגרים ודילמות רבות. הבראת חברות, הנפקות בארה"ב ובישראל, מיזוגים וכו'.

**יד רביעית – עצמאות – מספטמבר 1987 עד פברואר 2001**: עבודה כעצמאי, ניהול פרויקטים של הבראת חברות בישראל, ארצות הברית ואירופה, מיזוגים ורכישות ומכירת ידע ברחבי העולם, כתיבת תוכניות עסקיות, כתיבה והשגת מעמד מפעל מאושר ותמיכות המדען הראשי, תכנונים אסטרטגיים, ניהול חברות, מכירות וכספים. 1994 - פרשיית הונאה אתית ע"י חברים רבי השפעה גרמה להפסד כספי כבד לבעלי מניות מיעוט רבים ומהתסכול של חוסר התוחלת בתגובה התגבשה החלטה לחפש פתרון גנרי אתי ונכתב מחזה אודיסאי "נלי דורון" - 1997. ובמקביל - בסיס עבודה ולימודים בפריס, פיתוח עסקים משנת 1994 וכתיבת תיזה באתיקה עסקית באוניברסיטת פריס מ-1997. קריאת מאות ספרים, צפיה במאות הצגות. דירקטור בתיאטרון חיפה. נישואי יוסי, הולדת תומר.

**יד חמישית – ייעודיות – ממרץ 2001 עד יולי 2014**: פרסום תריסר ספרים באתיקה עסקית – אקדמיים, רומן ומחזה בישראל, ארצות הברית ואירופה. קבלת דוקטורט בהצטיינות במרץ 2004 באתיקה עסקית לבעלי מניות מיעוט ב- CNAM בפריס. הוראה משנת 2004 באוניברסיטת חיפה, אינסאד, אוניברסיטת תל אביב, הטכניון, 17 מחזורים של האקדמיה הימית, המרכז האקדמי כרמל, מכללת רופין. קריאת מאות ספרים, צפיה במאות הצגות. נישואי אמיר ושירלי, הולדת דורון, אופיר, נוגה, איתי, נועם דוד, עידו ויעל. שבירת כתף שמאל, התחרשות ועוד.

**יד שישית – הרמוניות – מאוגוסט 2014 עד יולי 2028?**: כתיבת כ"א כרכים של ספרים דיגיטליים בנושאי אתיקה עסקית, צדק חברתי, קיימות, קפיטליזם, קודים אתיים, תרבות, שפות, ספרות, אוטוביוגרפיה, מאמרים, מסות, דרמה, מוסיקה, אמנות, ביוגרפיות, גיאוגרפיה, הסטוריה, פילוסופיה, ספר ילדים מאוייר ועוד, לרבות הספר החשוב ביותר "הרפובליקה השניה של ישראל", ה- MAGNUM OPUS. המשך קריאת ספרות יפה בכל השפות, צפיה בהצגות וסרטי מופת, שמיעת מגוון הרצאות. בעתיד - עשיה ציבורית למען המדינה, הוראה באולם עם הנגשה שמיעתית, המשך מחקר מתאם בין אתיקה ושגשוג, ייעוץ בנושאי אתיקה, כתיבת רומנים, מחזות ועוד היד נטויה...

**יד שביעית – התרוממות – מאוגוסט 2028 עד יולי 2042?**: הגעה לשיאים חדשים או התרוממות לעולם אחר..

**יד שמינית - בלות – מאוגוסט 2042 עד יולי 2056?**: כבר היו דברים מעולם, הדוד פליקס, ועוד בישראל...

לחילופין, ניתן לחלק את החיים שלי לשלושה או ארבעה יובלות של 25 שנים כל אחד, על פי השמות השונים שלי:

ז'אק 1944-1969– יעקב 1969-1984– ישראל 1984-2019– ישורון 2019-2044: בוסריות – בגרות – בשלות – בולטות או בלות

**בוסריות** - יובל I של 25 שנה מיוני 1944 עד אוגוסט 1969: **ז'אק JACQUES**, נטע זר, מופנם, OUTSIDER

לידה בקהיר שבמצרים, הורים פולין ואלברט, לימוד קרוא וכתוב בצרפתית וחשבון בגיל 3-4, לימוד מכיתה ב' ב- LYCEE ב-1949. הרגשת זרות, שריפה של קהיר בינואר 1952, הגירה לישראל באוגוסט 1953. לימוד בבית הספר היסודי בכפר אתא - במעברה 1953-1955, בטרום מקצועי (למעשה בבית בגלל הסירוב ללמוד מקצוע) 1955-1957, ולימוד בתיכון בכפר אתא – 1957-1959. סיום התיכון בחיפה – 1959-1961. חוויית הקריאה של ספרות יפה, מחזות, שירה וספרי עיון וצפיה בסרטי מופת וציורי מופת. ילד מופנם ללא חברה. ב- 1961-1964 -לימודי כלכלה ומדע המדינה באוניברסיטה העברית בירושלים, וכתחביב: ספרדית, גרמנית, צרפתית, אנגלית, אומנות, פילוסופיה, ספרות, דרמה, שירה, לאדינו ומאוחר יותר גם איטלקית, רוסית ושפות אחרות. עיצוב החוויה האינטלקטואלית בספרות וסרטי מופת, פתיחות למוסיקה קלאסית, להצגות ולאופרות. שירות כקצין כלכלי במטכ"ל בתל אביב 1964-1967, לימודי תואר שני בניהול באינסאד שבפונטנבלו 1967-1968. פתיחות לעולם הגדול: צרפת, גרמניה, ארצות הברית, מסעות עסקים באירופה ואפריקה. כמעט בכל התקופה - לא שייך לחברה המקובלת, הכי צעיר, בודד. בשנה האחרונה - פתיחות לחברה, הפיכה לצעיר מוחצן, בעקבות השהות בחו"ל, מקובלות בעיקר בחברה הזרה שם אני JACQUES, עד לאהבה העזה והנישואים לרותי, הישראלית השורשית, ב- 1969.

**בגרות** - יובל II של 25 שנה מאוגוסט 1969 עד יולי 1994: **יעקב** השייך, המצליח בקריירה, במשפחה ובחברה

לידת הבן הבכור יוסי ב- 1971. עבודות בתעשיה האווירית ובאלקטרה, אהבת המולדת. הולדת אמיר ושירלי. עבודה באלביט ברוב התקופה מתפקיד זוטר ועד סמנכ"ל מכירות וכספים עם בטחון עצמי והצלחה כמנהל. עיצוב הקריירה הניהולית והמקצועית. הדגש האינטלקואלי עובר להצגות ברחבי העולם במסעות עסקים ברחבי תבל: בעיקר בארצות הברית, צרפת, גרמניה, בריטניה, פרו, טיוואן, סינגפור ומדינות אחרות. רכישת דירה חדשה בכרמל ובניה ומגורים בבית החלומות בדניה שבחיפה. עיצוב האופי האתי תוך אתגרים ודילמות רבות. הבראת חברות, הנפקות בארה"ב ובישראל, מיזוגים וכו'. עבודה כעצמאי, ניהול פרויקטים של הבראת חברות בישראל, ארצות הברית ואירופה, מיזוגים ורכישות ומכירת ידע ברחבי העולם, כתיבת תוכניות עסקיות, כתיבה והשגת מעמד מפעל מאושר ותמיכות המדען הראשי, תכנונים אסטרטגיים, ניהול חברות, מכירות וכספים. בהשוואה ליובל הראשון של הבוסריות, 25 השנים הראשונות עד לחתונה עם רותי, שבה עוצבה האישיות שלי עם לא מעט יסורים וכשלונות – ביובל השני עד גיל 50 קיים רצף של הצלחות, כמעט ללא כשלונות, בבריאות טובה, עם אושר ומיצוי עצמי מירבי. ז'אק הנטע הזר הופך ליעקב עקבי שורשי ושייך למדינה שבה הוא חי, לחברה שהוא מנהל ולמשפחה שהוא אוהב.

**בשלות** – יובל III של 25 שנה מיולי 1994 עד יוני 2019: **ישראל**, הנלחם באל-יטות, בטייקונים, בצורה ישרה

האיש אתו נלחם יעקב ויכול לו קורא ליעקב בשמו ומשנה אותו לישראל "כִּי-שָׂרִיתָ עִם-אֱלֹהִים וְעִם-אֲנָשִׁים, וַתּוּכָל" [בראשית](https://www.hamichlol.org.il/%D7%A1%D7%A4%D7%A8_%D7%91%D7%A8%D7%90%D7%A9%D7%99%D7%AA), [ל"ב](https://he.wikisource.org/wiki/%D7%91%D7%A8%D7%90%D7%A9%D7%99%D7%AA_%D7%9C%D7%91/%D7%A0%D7%99%D7%A7%D7%95%D7%93), [כ"ט](https://he.wikisource.org/wiki/%D7%91%D7%A8%D7%90%D7%A9%D7%99%D7%AA_%D7%9C%D7%91_%D7%9B%D7%98). יולי 1994 - פרשיית הונאה אתית ע"י חברים רבי השפעה גרמה להפסד כספי כבד לבעלי מניות מיעוט רבים ומהתסכול של חוסר התוחלת בתגובה התגבשה החלטה לחפש פתרון גנרי אתי ונכתב מחזה אודיסאי "נלי דורון" - 1997. ובמקביל - בסיס עבודה ולימודים בפריס, פיתוח עסקים משנת 1994 וכתיבת תיזה באתיקה עסקית באוניברסיטת פריס מ-1997. קריאת מאות ספרים, צפיה במאות הצגות, סרטים, מופעים, הרצאות. דירקטור בתיאטרון חיפה. נישואי יוסי, הולדת תומר. ממרץ 2001 - פרסום תריסר ספרים באתיקה עסקית – אקדמיים, רומן ומחזה בישראל, ארצות הברית ואירופה. קבלת דוקטורט בהצטיינות במרץ 2004 באתיקה עסקית לבעלי מניות מיעוט ב- CNAM בפריס. הוראה משנת 2004 באוניברסיטת חיפה, אינסאד, אוניברסיטת תל אביב, הטכניון, 17 מחזורים של האקדמיה הימית, המרכז האקדמי כרמל, מכללת רופין. נישואי אמיר ושירלי, הולדת דורון, אופיר, נוגה, איתי, נועם דוד, עידו ויעל. שבירת כתף שמאל, התחרשות ועוד. המשך קריאת ספרות יפה בכל השפות, צפיה בהצגות וסרטי מופת, שמיעת מגוון הרצאות. מ- 2012 כתיבת כ"א כרכים של ספרים דיגיטליים בנושאי אתיקה עסקית, צדק חברתי, קיימות, קפיטליזם, קודים אתיים, תרבות, שפות, ספרות, אוטוביוגרפיה, מאמרים, מסות, דרמה, מוסיקה, אמנות, ביוגרפיות, גיאוגרפיה, הסטוריה, פילוסופיה, ספר ילדים מאוייר ועוד, לרבות הספר החשוב ביותר "הרפובליקה השניה של ישראל", המהווה את השיא ביצירה מהתעסקות באתיקה לבעלי מניות מיעוט ועד כתיבת מורה נבוכים למדינת ישראל על יסודות חדשים ואתיים. כל זאת תוך מאבק עיקש, נון-קונפורמיסטי ובודד, כמעט בלי תומכים. סובלימציה של השם מז'אק בוסרי ליעקב הבוגר ובשיא ישראל הבשל.

**בולטות או בלות**– יובל IV של 25 שנה מיוני 2019 עד יוני 2044: [**ישורון**](http://www.aspaklaria.info/010_YOD/%D7%99%D7%A9%D7%95%D7%A8%D7%95%D7%9F.htm), ממצה את הפוטנציאל או מתבלה ומת

"יעקב בחינת הגוף, ישראל בחינת הנשמה, וישורון הוא התחברות הנשמה והגוף" (מלבי"ם). מיצוי הפוטנציאל של פרסום הספר עם חזון "הרפובליקה השניה של ישראל" לקביעת גורלה של המדינה, של הספר הלימודי "קפיטליזם: משברים ופתרונות" להוראה באוניברסיטאות בארץ ובחו"ל המונגשים לכבדי שמיעה בעקבות התגשמות התחזיות של משבר יום הדין שצפיתי עוד ב- 2009 לקראת 2020, של המחקר פורץ הדרך ACADEMIC PROOF THAT ETHICS PAYS, המוכיח לראשונה בעולם שיש מתאם מובהק גין שגשוג כמותי וערכי והתנהגות אתית ברמה של מדינות, עד להוכחה שהמתאם תקף לא רק לגבי מדינות אתיות אלא גם לשאר המדינות בהנחות שונות. שלושת הכיוונים האלה – עשיה ציבורית למען המדינה, הוראה במוסדות אקדמיים או מחקר אקדמי פורץ דרך – עשויים להבשיל ולהפוך את כל העשיה שלי לבולטת, בכותרות ומובילה אחרי שהייתה למעשה בצל במשך כל חיי, נאמן לסיסמא האפיקוראית שלי – LATHE BIOSAS – חייה באלמוניות. ההכרה תגיע אמנם מאוחר מאוד – אחרי גיל 75 עם בריאות לא הכי טובה, אך טוב מאוחר מלעולם לא. **האם זו תהיה שירת הברבור שלי או שירת הבירבור? האם זו תהיה פסגת הבולטות או תהום הבלות? האם היובל ה- IV ימצה את כל הפוטנציאל שלי?**